**POVABILO K SO-ORGANIZACIJI ŠTUDIJSKIH POTOVANJ v sklopu**

 **»SIW ON TOUR 2022«**

**Slovenska turistična borza**(Slovenian Incoming Workshop – SIW), ki jo organizira Slovenska turistična organizacija, je najpomembnejši poslovni dogodek, ki postavlja trende v slovenskem turističnem okolju in kjer se srečajo tuji organizatorji potovanj (tuji TO/TA) ter slovenski turistični ponudniki. SIW predstavlja veliko priložnost za poglobitev že obstoječih partnerstev in za vzpostavljanje novih kontaktov.

**V letu 2022 bo SIW potekal v terminu od 29. do 31. maja po podobnem konceptu kot lani, ko smo ga poimenovali SIW on Boutique Tour, tako bomo ponovno vse moči in izkušnje usmerili v študijska potovanja po Sloveniji z izhodiščno točko v Ljubljani. Tuji organizatorji potovanj in turistični agenti bodo 30. in 31. maja obiskali makroregijo po lastni izbiri, na enodnevnem študijskem potovanju. Tekom dogodka bodo tako lahko spoznali 2 različni regiji, v sklopu katerih bodo v popoldanskem delu programa potekali tudi 1na1 sestanki.**

**Kaj je ključno?**

Vsebino študijskih potovanj bomo prilagodili na način, da se boste lahko na različnih lokacijah po Sloveniji srečali s tujimi TO/TA na bolj neformalen način. **Tuji organizatorji potovanj in turistični agenti se bodo razdelili v štiri skupine po cca 20 oseb glede na predhodno izbrano destinacijo enodnevnega študijskega potovanja. Ob prijavi na dogodek si bodo namreč tuji partnerji izbrali posamezno študijsko potovanje.**

**Slovenija je prepoznana kot destinacija, ki ponuja doživetja drugačna od množičnega turizma,** čemur dajejo tako tuji poslovni partnerji kot tudi tuji gostje v današnjem času še več poudarka. Pomembno je, da pokažemo, da smo zelena in butična destinacija, odmaknjena od množičnega turizma ter da smo varna in trajnostna destinacija.

PREDMET TEGA POVABILA je **skupna organizacija študijskih potovanj za tuje** **udeležence SIW ON TOUR 2022**.

Predviden enodnevni program za obisk posamezne makroregije:

* 8:00 odhod iz Ljubljane
* 9:00 – 10:00 prihod na destinacijo
* 10:00 – 13:00 nepozabno doživetje, ki odraža značilnosti posamezne destinacije
* 13:00 kosilo
* 14:30 – 17:00 mreženje z lokalnimi predstavniki STG (1na1 sestanki)
* 17:00 – 18:00 aktivnosti/doživetja, na katerih se pridružijo tudi regijski predstavniki STG. Aktivnost/doživetje mora omogočati dodatno mreženje/povezovanje med tujimi TO/TA in slovenskimi ponudniki.
* 19:30 – 20:00 prihod v Ljubljano (večerja v hotelu, kjer so nastanjeni)

**Kaj iščemo?**

Inovativna, lokalna, avtentična, zelena doživetja ali že uveljavljene turistične produkte, ki bodo tujim organizatorjem potovanj in turističnim agentom predstavili Slovenijo kot zeleno in varno oazo za 5\* doživetja. Pri tem ne smemo pozabiti, da lahko celostno predstavitev najbolje nadgradimo še z odlično gastronomijo in Slovenijo predstavimo v najboljši luči tudi na tem področju.

**Kaj je potrebno zagotoviti?**

* Inovativno predstavitev produktov preko doživetij:
* dopoldanska aktivnost, ki je predvidena samo za tuje TO/TA (cca 20 oseb) – cca 3 urno doživetje;
* popoldanska aktivnost, kjer se pridružijo predstavniki STG (skupaj cca 50 oseb, ki se jih razdeli v 2 oz. 3 skupine, odvisno od predvidene aktivnosti. Aktivnost naj bo avtentična, s poudarkom na produktih značilnih za destinacijo, npr.: team building, degustacija vina/olivnega olja, iskanje skritega zaklada, prikaz in sodelovanje pri podeželskih opravilih…; predvidi se aktivnosti za do 50 oseb (tuji TO / TA in slovenski predstavniki STG), udeležence se razdeli na več manjših skupin, aktivnost pa mora omogočati dodatno mreženje oz. sodelovanje med predstavniki STG in tujimi TO/TA;
* lokalno vodenje in koordinacija udeležencev na destinaciji v angleškem jeziku;
* kosilo (cca 20 oseb);
* prostor za cca 50 oseb, kjer bodo lahko potekali krajši 1na1 sestanki med tujimi TO/TA in STG (npr. za visokimi barskimi mizami – poda se opcijo za lepo in slabo vreme);
* varno izvedbo aktivnosti in programa v skladu z aktualnimi priporočili NIJZ.

Kosilo: vrednost menija vključno s pijačo ne sme presegati 50,00 EUR z DDV na osebo. Cene paketov hrane in pijače se dogovori vnaprej in ne smejo presegati zneska na izdani naročilnici.

Ponudniki lahko oddate predlog za celotni 1 dnevni program ali pa le za posamezen del 1-dnevnega programa oz. doživetja. Organizator si pridržuje pravico, da posameznega predloga ne izbere oz. da izbere le del predlaganega programa oz. študijske ture.

**Kaj nudimo?**

Kvalitetne, predhodno preverjene in izbrane tuje organizatorje potovanj in turistične agente, s ciljem da vključijo Slovenijo kot turistično destinacijo v svoje programe ali pa svojo ponudbo Slovenije v svojih programih razširijo.

Skupaj ponudimo največ, da bodo tuji TO/TA izkusili Slovenijo na edinstven in nepozaben način.

Vabimo vas, da nam pošljite svoje inovativne in kreativne predloge na priloženem obrazcu **do** **15.03.2022 do 12:00 ure** na e-naslovsiw2022@slovenia.info.

Veseli bomo vašega sodelovanja,

Ekipa SIW 2022

Ljubljana, 17.02.2022

**PREDLOG OBISKA UDELEŽENCEV SLOVENSKE TURISTIČNE BORZE**

**SIW ON TOUR 2022**

**IZPOLNJENE OBRAZCE** pošljite **do 15.03.2022 do 12:00 na e-naslov: siw2022@slovenia.info.**

Ponudbe bodo izbrane glede na:

* Možnost izvedbe oz. izvedljivost glede na lokacijo in čas
* Atraktivnost ponudbe oz. doživetja
* Cenovno ustreznost

PONUDNIK KONTAKT

DESTINACIJA

IZBERITE MAKROREGIJO, V KATERO BI VKLJUČILI VAŠO PONUDBO (označite)

1. [Alpska Slovenija](https://www.slovenia.info/sl/destinacije/regije/alpska-slovenija)
2. [Ljubljana & Osrednja Slovenija](https://www.slovenia.info/sl/destinacije/regije/ljubljana-osrednja-slovenija)
3. [Termalna Panonska Slovenija](https://www.slovenia.info/sl/destinacije/regije/termalna-panonska-slovenija)
4. [Mediteranska & Kraška Slovenija](https://www.slovenia.info/sl/destinacije/regije/mediteranska-kraska-slovenija)

 KRATEK OPIS OBISKA:

* opis doživetja:
* lokacije za druženje (Opcija A: lepo vreme; Opcija B: slabo vreme):
* popoldanske aktivnosti (predvidite več aktivnosti za skupno 50 oseb, razdeljene v manjše skupine po cca 10):

|  |  |
| --- | --- |
| VKLJUČENE STORITVE Z | vstopnine: |
| NAVEDBO CEN (z vključenim DDV) |  vodenje: |
|  |  doživetje: |
|  |  kosilo: |
|  |  prostor za druženje: |
|  |  popoldanske aktivnosti: |
|  |  |

 Ime, priimek in podpis odgovorne osebe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_